ויסוצקי. תודה שאני חי

**ויסוצקי. תודה שאני חי** (ברוסית: **Высоцкий. Спасибо, что живой**) הוא סרט דרמה רוסי משנת 2011 על ולדימיר וויסוצקי, שמבוסס על תסריט מאת בנו ניקיטה ובבימויו של פיוטר בוסלוב.

הסרט הופק בתמיכת קרן הקולנוע הרוסי בכיכובם של סרגיי בזרוקוב (שזמן רב נותר ללא קרדיט ורק מאוחר יותר נחשף כי בוצעה עליו עבודת CGI ואיפור כבד), איוואן אורגנט, אנדריי פאנין, אנדריי סמוליאקוב ואוקסנה אקינשינה. סמוליאקוב זכה בפרס נשר הזהב בקטגוריית שחקן המשנה הטוב ביותר.

הסרט הוקרן בבכורה ב-1 בדצמבר 2011 והפך לסרט המכניס ביותר בקולנוע הרוסי, כשהכניס 868 מיליון רובלים (כ-27.4 מיליון דולרים). הסרט זכה לשבחים ופרסים והתסריט נכתב על ידי בנו של הזמר, ניקיטה ויסוצקי.

בשנת 2013 שודרה גרסה מורחבת בערוץ 1 הרוסי.

## תקציר עלילה
הסרט מבוסס על סיפור אמיתי על סיבוב הופעות של ויסוצקי לאוזבקיסטן ומוות קליני שחווה בשנת 1979.

## שחקנים ודמויות
* סרגיי בזרוקוב – *ולדימיר וויסוצקי* (הופיע גם כ*יורה*, עמיתו של ויסוצקי).
*: ניקיטה וויסוצקי דובב את ולדימיר וויסוצקי
* אוקסנה *אקינשינה* – *טטיאנה איוולאבה*, חברתו של ויסוצקי
* אנדריי סמוליאקוב – *ויקטור בחטייב*, אלוף-משנה בסניף האוזבקי של הק.ג.ב
* איוון אורגנט – סבה *קולאגין*, חברו של ויסוצקי
* מקסים ליאונידוב – *פאבל ליאונידוב*, מנהל וחברו של ויסוצקי
* ולדימיר אילין – קולונל ק.ג.ב ממוסקבה
* אנדריי פאנין – *אנטולי נפדוב*, רופאו האישי של ויסוצקי
* דמיטרי אסטרחן – *ליאוניד פרידמן*, מנהל קונצרט באוזבקיסטן, שהזמין את וויסוצקי
* אנה ארדובה – *איזבלה יורייבנה*, מנהלת בית התרבות באוזבקיסטן
* ולדימיר מנשוב – במאי תיאטרון טאגאנקה (גילם את יורי ליובימוב)
* אלה פוקרובסקאיה – *נינה מקסימובנה*, אמה של ולדימיר ויסוצקי
* סרגיי שאקורוב – *סמיון ולדימירוביץ*', אביו של ולדימיר וויסוצקי
* מרינה אלכסנדרובה – *לודמילה אברמובה*, רעייתו השנייה של ויסוצקי

## הפקה
שמאל|ממוזער| עותק של מכוניתו המפורסמת של ויסוצקי, מרצדס בנץ W116 בתיאטרון הקולנוע במוסקבה (מכונית מקורית שנמכרה לאחר מותו).
השחקן שגילם את ויסוצקי בילה 4 - 6 שעות בכל יום באיפור וכשעה וחצי לערך כדי לבטל את האיפור. בכמה סצנות "שוחזר" ויסוצקי לסרט בעזרת טכנולוגיית CGI. באביב 2012 הודה סרגיי בזרוקוב בתוכנית אירוח בטלוויזיה שהוא למעשה היה השחקן שגילם את ולדימיר וויסוצקי. כמו כן, עבור גרסת הטלוויזיה המורחבת ששודרה בינואר 2013, בזרוקוב תואר בקרדיטים לראשונה כמי שגילם את ויסוצקי.
## פסקול
בנוסף לשיריו של ויסוצקי עצמו: («Баллада об уходе в рай», «Ах милый Ваня, я гуляю по Парижу», «Певец у микрофона», «Охота с вертолётов», «Баллада о детстве»), בסרט הושמעו גם שירו «Мой чёрный человек» והשירים הבאים:
* ABBA — Summer Night City
* Bob Marley — Is This Love?
* ВИА Ялла — Учкудук — три колодца
## קבלה
הסרט זכה לביקורות מעורבות, כאשר רבים מתחו ביקורת על ההחלטה שהשחקן שגילם את ויסוצקי לבש מסיכה. גם אשתו האחרונה של ויסוצקי, מרינה ולדי, התייחסה בשלילה לסרט, ואמרה כי הסרט הוא "עלבון לוויסוצקי, לאמנותו, לזכרו ולחיים שלנו יחד".
## קישורים חיצוניים
* 
* "ויסוצקי. תודה שאני חי", באתר themoviedb.org
* "ויסוצקי. תודה שאני חי", באתר sratim.co.il
* 'ויסוצקי' הופך לסרט הרווחי ביותר של רוסיה בשנת 2011 מאת ולדימיר קוזלוב, הוליווד ריפורטר
* הסרט לא מצליח לתפוס את חייו של ויסוצקי האגדי מאת אולגה רודנקו עבור קייב פוסט, 1 בדצמבר 2011

## הערות שוליים

קטגוריה:סרטים ביוגרפיים רוסיים
קטגוריה:סרטים רוסיים
קטגוריה:סרטי 2011
קטגוריה:סרטים ברוסית
קטגוריה:סרטים תקופתיים
קטגוריה:סרטי הרפתקאות רוסיים
קטגוריה:סרטי דרמה רוסיים
קטגוריה:סרטי הערוץ הראשון ברוסיה
קטגוריה:ק.ג.ב. בתרבות ובאמנות